**PROJEKTAS**

**ŠALČININKŲ R. DIEVENIŠKIŲ ,,RYTO“ GIMNAZIJA**

Strateginis veiklos planas

2025-2027 m.

**Dieveniškės**

**2024 m.**

**ĮVADAS**

 Šalčininkų r. Dieveniškių ,,Ryto“ gimnazijos (toliau –Gimnazija) strateginio plano **tikslas – efektyviai ir tikslingai organizuoti gimnazijos veiklą, telkti bendruomenę sprendžiant aktualiausias ugdymo problemas, numatyti, kaip bus įgyvendinami mokymo ir ugdymo veiklai keliami reikalavimai, pasirinkti reikiamas veiklos kryptis ir prioritetus, numatyti bei planuoti mokymo(si) kaitos pokyčius.**

* Rengiant mokyklos strateginį planą 2025-2027 metams remtasi:
* Lietuvos Respublikos švietimo įstatymu;
* Lietuvos pažangos strategija „Lietuva 2030“;
* Gimnazijos nuostatais;
* Gimnazijos veiklos kokybės įsivertinimo rezultatais;
* Gimnazijos bendruomenės narių pasiūlymais ir rekomendacijomis;
* Gimnazijos 2021-2024 metų strateginiu veiklos planu.

Planas parengtas laikantis viešumo, atvirumo, bendradarbiavimo, tęstinumo, demokratijos ir protingumo principų.

Gimnazijos strateginį planą rengė darbo grupė, sudaryta gimnazijos direktoriaus 2024 m. birželio 14 d. įsakymu Nr. V1-114. Strateginio plano projektui pritarta 2024 m. gruodžio 13 d. gimnazijos tarybos posėdyje (protokolo Nr. V2- 04).

 **GIMNAZIJOS PRISTATYMAS**

**BENDRA ĮSTAIGOS CHARAKTERISTIKA**

Lietuvos Respublikos Šalčininkų rajono savivaldybės Vyriausybės Įgaliotinio 1992 m gegužės 19 d. potvarkiu Nr. 306 p ,,Dėl vidurinių mokyklų atskyrimo ir pradinių mokyklų atidarymo“ atskiriamos lietuviškos klasės nuo Dieveniškių vidurinės mokyklos ir įkuriama Dieveniškių II-oji vidurinė mokykla.

Nuo 1994 m. mokykla išleido 27 abiturientų laidas.

1995 metais mokyklai suteiktas ,,Ryto“ vardas.

2015 m. akredituota vidurinio ugdymo programa, mokykla tapo gimnazija.

Gimnazija vykdo ikimokyklinio, priešmokyklinio, pradinio, pagrindinio ir vidurinio ugdymo, neformaliojo vaikų švietimo programas, mokymo sutartyse sutartus įsipareigojimus, užtikrina geros kokybės švietimą. Joje dirba 20 mokytojų, iš jų 4 metodininkai, 12 vyresnieji mokytojai, 4 mokytojai. Gimnazijoje veikia 10 neformaliojo ugdymo būrelių.

Gimnazijos adresas: Geranionų g. 34, Dieveniškės, Šalčininkų r..

 El. paštas – dievenryto@gmail.com.

 Interneto svetainė – [www.ryto.salcininkai.lm.lt](http://www.ryto.salcininkai.lm.lt).

 Mokyklos grupė – bendrojo ugdymo mokykla.

 Mokymo kalba – lietuvių kalba.

 Gimnazijos priklausomybė – Šalčininkų rajono savivaldybės mokykla.

 Mokymo forma – grupinis ir pavienis mokymas. Mokymo proceso organizavimo būdai – kasdienis, savarankiškas, nuotolinis.

 Gimnazijos skyrius: Poškonių ikimokyklinio ir priešmokyklinio ugdymo skyrius.

**PAGRINDINIAI GIMNAZIJOS 2022-2024 M. VEIKLOS REZULTATAI**

**1 strateginis prioritetas: ugdymo kokybės tobulinimas**

Įgyvendinant strateginį prioritetą skatinamas bendradarbiavimas ir lyderystė siekiant tikslingo, lankstaus ugdymo(si) bei pažangos skirtingų poreikių mokiniams. Ugdymo turinio planai atitinka mokinių pajėgumą, turimus išteklius ir mokytojų patirtį, skatina kiekvieną mokinį kelti sau ugdymosi tikslus, įsivertinti pažangą ir daryti įtaką siekiant geresnių rezultatų, užtikrina Bendrųjų programų įgyvendinimą. Ugdymo turinys aktualizuotas, susietas su mokinių patirtimi, gebėjimais, gyvenimo praktika. Planuose numatyta, kaip išmokyti mokinius žinias interpretuoti, kaip spręsti iškilusias problemas, mokytis tyrinėjant, eksperimentuojant, atrandant ir išrandant, kuriant. Pradinių, 5 ir 6 klasių mokiniai formuoja STEAM inovacijų kultūrą, gamtos mokslų pamokose 30 proc. skiriama eksperimentams ir tyrimams, 5 proc. socialinių mokslų dalykui skirtų pamokų laiko per mokslo metus skiriama mokinių projektinio darbo gebėjimams ugdyti, kiekvieno mokytojo ilgalaikiuose planuose numatytos ne mažiau kaip trys integruotos pamokos. Metodinėse grupėse analizuojama pamokos vadyba ir ieškoma efektyviausių metodų, kuriais mokiniai skatinami aktyviai mokytis, atsižvelgiant į individualius mokinių ugdymosi poreikius ir galimybes. Socialinė, psichologinė, pedagoginė pagalba sutelkta skatinti mokinius aktyviai mokytis. 2022, 2023, 2024 metų pažangumo rodiklis buvo 100 proc. 85 proc. mokinių aišku, koks turi būti veiklos rezultatas ir pageidaujamas užduoties atlikimo lygis. Mokiniai mokosi veiklos pamokoje įsivertinimo. Kryptingai ir sistemingai stebimas išmokimas pamokoje. Mokytojai mokosi veiksmingų, informacijos mokytojui teikiančių išmokimo stebėjimo, patikrinimo būdų: „Reflectus”,  „[Socrative](http://www.socrative.com/)”, „[Quizizz](https://www.iklase.lt/zaismingas-ziniu-tikrinimas-su-quizizz/)”, „[Kahoot](https://www.iklase.lt/kahoot/)“ ir kt. Išmokimo vertinimas aiškus mokiniams. Vertinant remiamasi konkrečiais vertinimo kriterijais. Pamokose individualizuojamos ir diferencijuojamos mokymosi veiklos pagal mokinių gebėjimus, mokymosi pasiekimus, vyraujantį mokymosi stilių. Mokslo metų pabaigoje kiekvienas mokytojas įgyvendino vieną integruotą dalykų projektą. Vykdoma mokinių pasiekimų stebėsena: diagnostiniai, NMPP testai, BE, PUPP rezultatų analizė, pagalbos priemonių numatymas. Atliekamas ir analizuojamas pažangos stebėsenos efektyvumas. Numatomos tobulinimo kryptys. Mažėja be pateisinamos priežasties praleistų pamokų skaičius(2022 m – 3168 pamokos; 2023 m – 1467 pamokos, 2024 m – 735 pamokos) Tenkinant mokinių poreikius susitarta su Vilniaus agroekologijos mokymo centru dėl galimybės bendradarbiauti vykdant bendrojo ugdymo mokyklų mokinių mokymą pagal pirminio profesinio mokymo programos modulius. IG ir IIG klasių mokiniai mokosi Dieveniškių Simono Karczmaro amatų kieme virėjo ir transporto priemonių remontininko modulinių profesinio mokymo programų.

Teikiant kokybišką ir savalaikę pagalbą vaikams ir mokiniams buvo stebima ir analizuojama kiekvieno mokinio asmenybės ūgtis. Panaudotos ugdymo plano galimybės skirtingų poreikių ir gebėjimų mokinių ugdymui: organizuojamos dalykų konsultacijos, pasiūlyti moduliai, pasirenkamieji dalykai. Patobulinta ikimokyklinio ugdymo mokytojo, klasės vadovo veiklos planavimo forma. Kasmet gimnazijoje susitariama dėl prioritetinių veiklos krypčių ugdant mokinių kompetencijas. Nuosekliai vykdomos numatytos priemonės. Ne rečiau kaip 1 kartą per pusmetį visi auklėtojai vykdo ugdomąją veiklą kitose edukacinėse aplinkose. Kartą per metus analizuojami veiklos pokyčiai, jų įtaka mokinių vertybinių nuostatų formavimui, kompetencijų ugdymui, klasės mikroklimato gerinimui. Stebimi ir analizuojami mokinių gebėjimai, analizuojamos jų nuolatinės nesėkmės, mokymosi motyvacijos ir elgesio sutrikimai. Sudaromos sąlygos mokiniui palyginti esamus pasiekimus su jo lūkesčiais. Mokinių pažangos stebėjimas vykdomas pagal gimnazijos pasirengtą tvarkos aprašą. Sudarytos galimybės mokiniams mokytis pagal individualius ugdymo(si) planus. Mokiniai numato pagrįstus savo mokymosi tikslus, įsivertina jų įgyvendinimą ir fiksuoja asmeninę pažangą. Nuolat ir sistemingai kaupiami mokinių pasiekimų įrodymai.

Ieškoma geriausių būdų plėtoti administracijos, mokytojų, pagalbos mokiniui specialisto kryptingą kompetencijų tobulinimą ir gerosios patirties sklaidą.Kiekvienas mokytojas nusimato pats savo profesinio tobulinimo(si) sritį. Visi mokytojai siekia tapti praktikų bendruomenės nariais, todėl susipažino su kolegialaus grįžtamojo ryšio kultūros kūrimo principais. Kolegialaus mokymosi procesai padeda mokytojams išsiaiškinti, kokie veiksniai prisideda prie pamokos efektyvumo didinimo ir padeda mokiniams mokytis. Kryptingas mokytojų kompetencijų ugdymas turi įtakos ugdymo kokybės gerinimui bei sutartų ugdymo kokybės rodiklių užtikrinimui, pagalbos mokiniui sistemos veikimui. Mokytojai metodininkai, vyresnieji mokytojai kartą per mokslo metus veda atviras pamokas arba parengia jiems priimtina tema seminaro programą, ją pristato teminio seminaro ar konferencijos metu rajono, gimnazijos pedagogams, pasidalina įgyta patirtimi.

 Mokytojai, siekdami mokinių asmeninės pažangos augimo, tobulina dalykines ir bendrąsias kompetencijas. 2022 m. 100 proc. mokytojų dalyvavo VšĮ Mokymosi mokykla mokymuose, seminaruose. Išklausyta 1054 valandos. Vienam mokytojui vidutiniškai teko po 56 valandas. 2023 m. 100 proc. mokytojų dalyvavo VšĮ ,,Gyvenimo universitetas“ mokymuose, seminaruose. Išklausyta 1672 valandos. Vienam mokytojui vidutiniškai teko po 98 valandas. 2024 m. išklausyta 1510 val. Vienam mokytojui vidutiniškai teko po 84 valandos Mokytojai įgijo dalykinių, ugdymo(si) turinio įgyvendinimo ir tobulinimo, pasiekimų ir pažangos vertinimo kompetencijų.

Visa gimnazijos bendruomenė mokėsi drauge: įvyko azartinių lošimų prevencijos tema du užsiėmimai tėvams, vienas mokytojams ir šeši mokiniams. Asmenybės psichologinio, emocinio ir socialinio atsparumo stiprinimo tema įvyko 7 užsiėmimai. Organizuotos edukacinės išvykos po Lietuvą.

Skatinama tobulinti nuotolinio mokymosi įgūdžius: 100 proc. mokytojų prisijungę prie nuotolinio mokymosi sistemos Google Classroom.

Įgyvendinti projektai: ,,Saugios elektroninės erdvės vaikams kūrimas“, „Demokratinio ugdymo principais grįstų praktikų įdiegimas Lietuvoje“, „II ugdymo koncentro mokinių matematikos pasiekimų gerinimas naudojant dirbtinio intelekto technologiją“, tiriamieji meno projektai „Simbolių kalba“, „Jausmų pasaulis“, medijų raštingumo projektai „Dideli maži ekranai“, „Kino ambasadoriai“, fizinio aktyvumo didinimo projektas ,,Lietuvos mažųjų žaidynės“(2022;2023;2024), ,,Azartinių lošimų prevencija ugdymo įstaigų bendruomenėse”, vasaros poilsio ,,Atradimai gamtoje“, ,,Į vasarą turiningai“, ,,Mano spalvota vasara“, sveikatos projektai ,,Veik, judėk, tobulėk“, ,,Sveikata – tai turtas“, „Gyvenk ir judėk sveikai“, psichinės sveikatos stiprinimo prevencinis projektas ,,Asmenybės psichologinis, emocinis ir socialinis atsparumas: iššūkiai ir sprendimai”, lyderystės ugdymo per sportą projektas ,,Svajonių komanda“. Rūpinantis vaikų gerove įgyvendinami projektai: ,,Pienas vaikams“, „Vaisių vartojimo skatinimas vaikų ugdymo įstaigose“.

Stiprinant mokytojų, tėvų, klasių vadovų, socialinio pedagogo bendradarbiavimą vykdoma mokytojų, tėvų apklausa dėl švietimo pagalbos poreikio. Nuolat pildomas gimnazijos svetainėje sukurtas skyrius „Pagalba“, kuriame socialinė pedagogė rengia ir pateikia aktualią informaciją mokiniams ir tėvams. Dalis tėvų noriai dalyvauja gimnazijos organizuojamoje veikloje. Ikimokyklinio ugdymo mokytojai, klasių vadovai sistemingai organizuoja veiklas, skatinančias tinkamus ugdytinių tarpusavio santykius. Savivaldos institucijos įtrauktos į gimnazijos planavimo procedūras, teikia pasiūlymus, inicijuoja pokyčius. Vyksta sėkmingas bendradarbiavimas mokytojų metodinės veiklos, mokytojų konsultavimo, vadybinės patirties sklaidos, mokinių bendrų renginių, projektų rengimo temomis. Skatinamas tėvų dalyvavimas programų rengime bei jų vykdyme. Socialinė pedagogė individualiai konsultuoja mokinių tėvus sveikatos ir žalingų įpročių, nusikalstamumo prevencijos temomis.

**2 strateginis prioritetas: teigiamo emocinio klimato, saugios ir modernios aplinkos kūrimas.**

Tobulinant esamas ir kuriant naujas edukacines ir kūrybiškas aplinkas gimnazijoje, pamokose, kartą per pusmetį mokytojai vykdo ugdomąją veiklą kitose edukacinėse aplinkose: bibliotekoje, skaitykloje, gamtoje, muziejuose, edukacinėse išvykose, kt.. Vykdomas mokinių profesinis švietimas. Ugdymas netradicinėse aplinkose numatomas ilgalaikiuose planuose. Tikslingai taikomos informacinės technologijos. Daugumoje pamokų mokymas vaizdus, vyrauja aiškus mokymo priemonių poveikis. Klasių ir bendros gimnazijos erdvės dekoruotos mokinių/vaikų darbais. Kiekvienas mokytojas ne mažiau kaip kartą per savaitę organizuoja pamokas saugioje elektroninėje aplinkoje: Eduka, o 2022 m. ir Eduten.

Kuriant ir nuosekliai diegiant mokinių užimtumo, sveikatingumo ir socialinių emocinių įgūdžių ugdymo programas, vykdant prevencinę veiklą, užtikrinančią mokinių saugumą 2022 m. buvo tęsiama veikla pagal OLWEUS (OPKUS) programą, 2023 m. ir 2024 m. pradinėse klasėse vykdoma ,,Įveikime kartu“ programa. Kartą per mėnesį vedamos teminės klasės valandėlės sveikos gyvensenos, patyčių prevencijos, alkoholio, tabako ir kitų psichiką veikiančių medžiagų vartojimo prevencijos temomis. Bendradarbiaujant su Šalčininkų visuomenės sveikatos biuru mokiniams vestoslytiškumo ugdymo paskaitos, suaugusiems gimnazijos bendruomenės nariams - kūno ir judesio terapijos užsiėmimai. Gimnazijos viduje ir lauke įrengtos kameros, kurios padeda užtikrinti saugumą. Atlikti tyrimai ir pateiktos rekomendacijos dėl ikimokyklinukų, pirmokų, naujai atvykusių mokinių adaptacijos, tirtas socialinis - emocinis mikroklimatas, mokymo ir mokymosi diferencijavimas, saugumas ir savijauta. Mokiniai jaučiasi saugiai, sukurtas tinkamas mikroklimatas darbui. Organizuotos 5 kultūrinės – pažintinės dienos, skirtos kultūros, sporto ir sveikatingumo renginiams. Šiose veiklose dalyvauja visa bendruomenė. ,,Kultūros paso “ programoje per metus dalyvauja 100 proc. mokinių. Veiklos skatina mokinių pažinimo, kūrybiškumo, komunikavimo, pilietiškumo bei kultūrinių kompetencijų ugdymą.

Turtinant ugdymą ir jo aplinkas moderniomis ir gimnazijos poreikius tenkinančiomis priemonėmis atsižvelgiama į gimnazijos kabinetų turtinimo planus. Įsigytos interaktyvios grindys ir trys interaktyvūs ekranai, 50 proc. atnaujinta kompiuterių bazė, pagal mokytojų poreikį įsigytas skaitmeninis turinys, nauji vadovėliai, įrengtas skaitymo ir poilsio kampelis, kuriam knygas padovanojo mokiniai ir mokytojai, lauke įrengta tyrinėjimo erdvė.

Gimnazijoje puoselėjamos senos ir kuriamos naujos tradicijos. Organizuojami įvairūs renginiai, pilietinės akcijos, kultūrinės - pažintinės dienos, skirtos paminėti iškilias istorines datas. Kultūrinių - pažintinių dienų veiklose, akcijose, pilietinės iniciatyvose dalyvauja 100% mokinių ir mokytojų. Gimnazijos bendruomenės nariai dalyvauja vietos bendruomenės, seniūnijos veiklose, projektuose. Vykdoma neformaliojo švietimo veikla. Gimnazijoje veikia 10 sporto, meninės raiškos ir kitokio pobūdžio būrelių įvairaus amžiaus mokiniams. Veiklose dalyvauja 85 proc. visų ugdytinių.

Aktyvinama socialinė partnerystė, plečiama galimybė lanksčiau ir konstruktyviau bendrauti ir bendradarbiauti už įstaigos ribų, organizuojant įvairius renginius, akcijas. Kasmet organizuojamos Vasario 16-osios šventės Dieveniškių ir Poškonių seniūnijos gyventojams, Kalėdiniai pasirodymai Poškonių bendruomenei, dalyvaujama Valstybės sienos apsaugos tarnybos prie Lietuvos Respublikos vidaus reikalų ministerijos Varėnos pasienio rinktinės organizuotuose pėsčiųjų žygiuose ir minėjimuose G.Žaguniui atminti, su Dieveniškių istoriniu regioniniu parku kasmet tvarkoma seniūnijos teritorija, su kaimyninėmis mokyklomis dalyvaujama sporto šventėse. Gimnazija yra kasmetinės ,,Šalčios aleliumų“ šventės dalyvė, 2024 m. ,,Duokim garo“ laidos apie Šalčininkų kraštą bei Baltijos aplinkos forumo organizuoto festivalio ,,Natura fest“ dalyvė, 2022 m. Anykščių rajone organizuotos kultūros ir žirgo šventės ,,Bėk bėk žirgeli“ dalyvė.

Apibendrinant 2022–2024 metų strateginio plano įgyvendinimą, galima teigti, kad planuotos veiklos orientuotos į ugdymo kokybės tobulinimą ir teigiamo emocinio klimato, saugios ir modernios aplinkos kūrimą buvo įgyvendintos. Darbo grupė strateginio plano įgyvendinimą įvertino gerai.

**SITUACIJOS ANALIZĖS ETAPAI**

**Aplinkos analizė (PEST analizė)**

**Politiniai teisiniai veiksniai.**

Lietuvos švietimo politika formuojama atsižvelgiant į Europos Sąjungos švietimo gaires ir prioritetus. Oficialiuose dokumentuose minimi Europos Sąjungos švietimo politikos prioritetai – švietimo kokybės stiprinimas, švietimo prieinamumo palengvinimas, turinio reformavimas, švietimo erdvės atvirumo didinimas, efektyvus resursų panaudojimas švietime atspindi ir Lietuvos švietimo plėtotės nuostatas. Valstybės viziją ir raidos prioritetus bei jų įgyvendinimo kryptis iki 2030 metų atspindi Lietuvos pažangos strategija. Pagal šią strategiją viena iš valstybės vizijų – sumani visuomenė, kuri turi tapti veikli, solidari, nuolat besimokanti. Atsižvelgiant į jai kurti siūlomus pokyčius bei iniciatyvas, gimnazijos veikla orientuojama į kūrybiškumo, pilietiškumo ir lyderystės ugdymą. Pažangos strategijoje akcentuojamas mokymosi visą gyvenimą sistemos kūrimas, efektyviai pritaikant informacinių komunikacinių technologijų galimybes, neatsiejamas nuo tikslingo darbuotojų nuolatinio kvalifikacijos kėlimo.

Įgyvendindama Valstybės pažangos strategiją „Lietuvos pažangos strategija „Lietuva 2030“, Lietuvos Respublikos Vyriausybė 2020 m. rugsėjo 9 d. Nr. 998 patvirtino 2021–2030 metų nacionalinį pažangos planą. Gimnazija, planuodama savo veiklą, atsižvelgia į šio plano strateginius tikslus, skirtus švietimui:

 • Didinti švietimo įtrauktį ir veiksmingumą, siekiant atitikties asmens ir visuomenės poreikiams;

 • Stiprinti tautinį ir pilietinį tapatumą, didinti kultūros skvarbą ir visuomenės kūrybingumą;

* Sukurti tinkamą mokymosi aplinką gamtos mokslų mokymui.

 Gimnazija – biudžetinė, švietimo paslaugas teikianti institucija, priklausoma nuo šalyje ir savivaldybėje formuojamos švietimo ir ekonomikos politikos, Šalčininkų rajono savivaldybės tarybos ir mero priimamų sprendimų. Politiniai veiksniai turi įtakos visai Gimnazijos bendruomenei, jų suinteresuotumui ugdymo kokybe.

 Gimnazijos veiklą reglamentuoja steigėjo patvirtinti gimnazijos nuostatai, darbo tvarkos taisyklės, ugdymo proceso organizavimą ir ugdymo turinį reglamentuoja gimnazijos ugdymo planas, parengtas vadovaujantis Bendraisiais ugdymo planais. Ugdymo turinio įgyvendinimą, ūkinę-finansinę veiklą, neformaliojo švietimo organizavimą, pagalbos mokiniui teikimą, prevencinių priemonių įgyvendinimą ir kt. veiklą reglamentuoja gimnazijos direktoriaus pavaduotojo ugdymui, švietimo pagalbos specialistų, darbo grupių parengtos ir gimnazijos direktoriaus patvirtintos tvarkos. Gimnazijos veiklos kryptis, tikslus ir prioritetus nurodo strateginiai planai.

 **Ekonominiai veiksniai.**

 Gimnazijos veikla yra susijusi su valstybiniu (mokymo lėšos) ir rajono savivaldos (biudžeto lėšos) finansavimu. Mokymo lėšos didėjo dėl bazinio dydžio, mokytojų koeficiento didinimo ir IKT lėšų skaitmeninio ugdymo plėtrai skyrimo. Papildomas lėšas Gimnazija sukaupia iš projektinės veiklos, rėmėjų, gyventojų pajamų mokesčio. Šių lėšų panaudojimas gerina Gimnazijos ugdymosi aplinką, sąlygas mokinių ugdymuisi. Tiesioginę įtaką Gimnazijos veiklai, tinkamoms darbo sąlygoms, funkcijų vykdymo kokybei daro šalies ekonominė padėtis, paslaugų brangimas. Gimnazija racionaliai planuoja skiriamas lėšas ir tikslingai jas panaudoja, todėl neturi finansinių įsiskolinimų.

Nuo 2009 m. sausio 1 d. Gimnazija finansiškai savarankiška.

 **Socialiniai demografiniai veiksniai.**

 Viena iš problemų, su kuria susiduria Gimnazija, nedidelis mokinių skaičiaus. Nerimauti verčia ir kasmetinis mokytojų trūkumas. Gimnazijoje kreipiamas dėmesys į mokinių sveikos gyvensenos ugdymą, ypatingas dėmesys skiriamas neformaliam ugdymui organizuoti, teikiama socialinė, pedagoginė, sveikatos priežiūros pagalba.

 Mokinių skaičius mažėjantis: 2022-09-01- 95 mokiniai, 2023-09-01 - 80 mokinių (73 - Dieveniškių ,,Ryto“ gimnazijos ir 7 – Baltosios Vokės ,,Šilo“ gimnazijos), 2024-09-01 - 79 mokiniai (72 mokiniai ,,Ryto“ gimnazijos ir 7 mokiniai Baltosios Vokės ,,Šilo“ gimnazijos). Klasių užpildymas nepatenkinamas, nes penkiose klasėse nepilni komplektai (nėra 8 mokinių). 50 proc. Gimnazijoje besimokančių mokinių gauna nemokamą maitinimą. Tai rodo, jog pusė šeimų yra menkai materialiai apsirūpinusios. Į Gimnaziją pavežama 51 proc. mokinių (atstumai nuo Gimnazijos iki gyvenamųjų vietų siekia iki 14 km). Kartu pavežami Dieveniškių A. Mickevičiaus gimnazijos mokiniai. Gimnazija dalyvauja programoje ,,Pienas nemokamai“ ir ,,Vaisiai vaikams“.

 **Technologiniai ir edukaciniai veiksniai.**

 Auga visuomenės kompiuterinis raštingumas, tobulėja informacinės technologijos. Bendrojo ugdymo mokyklos sparčiai aprūpinamos naujausia kompiuterine bei IT įranga, kuri naudojama ugdymo turiniui reikalingos informacijos paieškai, jos analizei, apdorojimui bei pateikimui, taip pat šiuolaikinės švietimo bendruomenės informavimui, bendravimui ir bendradarbiavimui. Priimta Valstybės pažangos strategija „Lietuvos pažangos strategija „Lietuva 2030“ suponuoja jog esminis šio veiksmų plano siekis turi būti nukreiptas į sumanios visuomenės formavimą, pasitelkiant IKT. Mokykloje įrengta interneto tinklo sistema, stacionarūs ir nešiojami kompiuteriai, išmanios lentos, ekranai, bei kita elektroninė ir programinė įranga užtikrina kokybišką ugdymo procesą bei galimybę mokytis nuotoliniu būdu ekstremaliomis sąlygomis arba individualiems mokinių poreikiams. Gimnazija turi palankias sąlygas įgyvendinti geros mokyklos koncepciją. Mažesnis mokinių skaičius klasėse, patyrusių aukštos kvalifikacijos mokytojų kolektyvas, moderni ir šiuolaikiška ugdymosi aplinka, humanistinė, socialinė, motyvuojanti gimnazijos vertybių sistema, bendruomeniškumas, neformalaus švietimo veiklų plėtra leidžia kurti geros savijautos mikroklimatą, užtikrinti palankias ugdymo sąlygas kiekvienam ugdymo proceso dalyviui.

 **Vidaus išteklių analizė.**

 **Materialiniai ištekliai.** Gimnazijos pastatas pastatytas 1960 metais. Bendras patalpų plotas 1426 kv. metrai. Gimnazijoje yra 14 kabinetų, aktų salė, veikia biblioteka su nuolatiniu internetiniu ryšiu bei skaitykla, tačiau Gimnazija neturi savo chemijos kabineto, sporto salės, valgyklos ir privalo derintis prie kaimyninės Dieveniškių A. Mickevičiaus gimnazijos (tai apsunkina gero pamokų tvarkaraščio sudarymą). Gimnazijos pastato būklė gera, 2011 m. įgyvendintas Gimnazijos apšiltinimo renovacijos projektas. Gimnazijoje yra 82 kompiuteriai (41 stalinis kompiuteris, 27 planšetiniai kompiuteriai, 14 nešiojamųjų kompiuterių kabinetuose ir mokytojų darbo vietose). Gimnazijoje yra 12 interaktyvių lentų ir interaktyvių ekranų. Mokytojai ir mokiniai gali naudotis kopijavimo ir spausdinimo įranga. Visi kompiuteriai prijungti prie interneto (interneto greitis – 300 Mbps) veikia Wi-Fi, dokumentai valdomi naudojant Dokumentų valdymo bendrąją informacinę sistemą, sutartys, raštai pasirašomi elektroniniu parašu. Įrengtos vidaus ir išorės vaizdo kameros saugumui užtikrinti, signalizacija. Nuo 2019 m. Gimnazija turi savo autobusą.

 **Organizacinė struktūra.** Šalčininkų r. Dieveniškių ,,Ryto” gimnazijos steigėjas – Šalčininkų rajono savivaldybės taryba. Gimnazijai vadovauja direktorius. Veiklą koordinuoja pavaduotojas ugdymui ir ūkvedys. Gimnazijoje veikia gimnazijos taryba, mokytojų taryba, mokinių taryba, metodinė taryba bei tėvų taryba. Nuo 2020 m. Gimnazija turi Poškonių ikimokyklinio ir priešmokyklinio ugdymo skyrių.

 **Finansiniai ištekliai.** Gimnazija finansiškai savarankiška. Direktorius yra Gimnazijos finansinių išteklių valdytojas. Gimnazijos veikla finansuojama iš savivaldybės biudžeto ir klasės krepšelio lėšų. Papildomos lėšos pritraukiamos gaunant projektų finansavimą, 1,2 % paramą. Metų pabaigoje finansinių įsiskolinimų nėra.

Lėšos

|  |  |  |  |  |  |
| --- | --- | --- | --- | --- | --- |
| Metai | Mokymo lėšos (Eur) | Savivaldybės lėšos (Eur) | Mokinių pavėžėjimas (Eur) | Socialinė parama mokiniams (nemokamas maitinimas) (Eur) | Administravimo lėšos (Eur) |
| 2022 | 417 001,86 | 163 043,25 | 2851,24 | 19965,70 | - |
| 2023 | 418 042,76 | 196 845,94 | 2275,40 | 18968,74 | 602,00 |
| 2024 | 469 646,00 | 197 001,00 | 1889,00 | 16574,05 | 1966,60 |

Etatai

|  |  |
| --- | --- |
| Metai | Gimnazijos etatų skaičius  |
| Mokytojų etatų skaičius | Pedagoginių etatų skaičius | Personalo etatų skaičius |
| 2022 | 14,18 | 7,25 | 10,25 |
| 2023 | 12,41 | 7,25 | 10,25 |
| 2024 | 11,98 | 7,25 | 10,25 |

 **Ryšių sistema.** Visi Gimnazijos kompiuteriai prijungti prie internetinio ryšio, yra 1 telefono abonentas. Naudojamasi elektroninio pašto paslaugomis, elektroniniu dienynu ,,Mano dienynas“, gimnazijos svetaine [www.ryto.salcininkai.lm.lt](http://www.ryto.salcininkai.lm.lt), socialiniu tinklu <https://www.facebook.com/dievenrytas>, mokinių ir mokytojų registrais, sistema KELTAS, švietimo valdymo informacine sistema ŠVIS, NEMIS, SODRA. Bankų pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Nuotoliniam ugdymui naudojama Google for Education aplinka.

 **Edukaciniai veiksniai.** Lietuvos Respublikos Švietimo, mokslo ir sporto ministerija nustato pagrindinius reikalavimus ugdymo turiniui formuoti ir ugdymo proceso organizavimo bendrąją tvarką reglamentuoja bendruosiuose ugdymo planuose. Gimnazijos ugdymo planas, dalykų programos, teminiai planai, pagalbos priemonės tenkina mokinių poreikius ir atitinka jų pasirinktą mokymosi lygį. Pedagogai, nuolat planingai keldami kvalifikaciją, įgydami vis naujų kompetencijų, efektyvina ugdymo procesą. Gimnazijoje, organizuojant renginius, išlaikomos ir diegiamos etninės kultūros tradicijos, patalpos optimaliai panaudojamos edukacinei veiklai. Gimnazija inicijuoja ir ieško efektyvių bendravimo ir bendradarbiavimo su mokinių tėvais formų. Gimnazijoje mokiniams sudaromos sąlygos lankyti įvairius neformaliojo ugdymo būrelius.

 **SSGG (stiprybių, silpnybių, galimybių ir grėsmių) analizė pagal gimnazijos veiklos sričių įsivertinimą:**

|  |  |
| --- | --- |
| **Stiprybės**  | **Silpnybės**  |
| Mokytojai išmano savo ugdymo sritį, dėstomus dalykus, domisi ir seka naujoves. Mokytojai žino, ko siekia ugdydami mokinius, ir geba siekius pagrįsti.Pažangos tempas yra tinkamas mokinio galioms - ne per lėtas, bet ir ne sekinantis. Sistemingai analizuojami mokinių ugdymosi poreikiai ir teikiama pagalba. Atsakingai ir tikslingai rengiami trišaliai susitikimai. Geri Gimnazijos mokinių santykiai ir savijauta, darbinga, saugi aplinka. Klasės aprūpintos visomis reikalingomis mokymosi priemonėmis. Puoselėjamos gimnazijos tradicijos ir kuriamos naujos. Tvarkinga, estetiška, jauki ir saugi Gimnazija ir jos aplinka. Erdvės išnaudojamos mokinių ir mokytojų darbų bei laimėjimų eksponavimui. Sudarytos sąlygos kvalifikacijos tobulinimui ir naujų kompetencijų įgijimui. Tikslingas biudžeto ir mokinio krepšelio lėšų panaudojimas atsižvelgiant į finansines galimybes. | Savivaldumas mokantis.Dalyje pamokų dominuoja tradicinė mokymo paradigma.Atskirų mokinių mokymosi kokybės lėta pažanga, silpna mokymosi motyvacija, žemi pasiekimai.Įsivertinimas mokiniams ne visada teikia augimo džiaugsmo ir atrodo prasmingas, ypatingai, kai pažangos nėra arba ji yra nežymi.Lėšų trūkumas pritaikant mokyklos aplinką edukaciniams poreikiams.Nepakankamai nuoseklus Gimnazijoje sukurtų ir jos veikląreglamentuojančiuose dokumentuose numatytų susitarimų laikymasis.Nepakankama tėvų atsakomybė už vaikų ugdymą(si) ir elgesį. |
| **Galimybės**  | **Grėsmės**  |
| Dalyvavimas ES ir šalies švietimo projektuose.Patirtinis/patirimynis ugdymas.Glaudus bendradarbiavimas, dalijimasis gerąja patirtimi.Mokytojų kvalifikacijos kėlimas nuotoliniu būdu.Tėvų galimybių pažinimas ir jų įtraukimo į bendras veiklas didinimas.Motyvaciją skatinančių metodų taikymas ugdymo procese.Jungtinės veiklos sutartis su Dieveniškių Adomo Mickevičiaus gimnazija ir Baltosios Vokės ,,Šilo“ gimnazija.Gimnazijos reorganizacija su galimybe mokiniams mokytis Dieveniškėse. | Mažėjantis mokinių skaičius. Pirmokų skaičius: 2025 m. – 6; 2026 m. – 5 2027 m – 5.Pagrindiniame ugdyme nepilnos klasės(2025m. -3 klasės, 2026 m. – 4 klasės, 2027 m. – 4 klasės), todėl ugdymo plano įgyvendinimui trūks lėšų. Gimnazijos reorganizacija, kuri paskatins mokytojų ir mokinių darbo ir mokymosi vietų pakyčius.Didėjantis mokinių ir mokytojų amžiaus skirtumas (kartų skirtumas), mokytojų trūkumas.Mokymosi temų įsisavinimas dėl plačių dalykų programų.Minimali arba jokia kai kurių tėvų pagalba vaikui. Pagalbos specialistų trūkumas (psichologo).Mokomosios medžiagos, vadovėlių trūkumas.Nuolat kintanti švietimo įstatyminė bazė. |

**VEIKLOS STRATEGIJA**

**MOKYKLOS FILOSOFIJA**

Ant mokslo, krikščioniškos moralės ir etnokultūros pamatų auginamas gyvybės medis.

**VIZIJA**

Dieveniškių ,,Ryto“ gimnazija – saugi, puoselėjanti vertybes, atvira kaitai, inovacijoms, nuolat besimokanti organizacija.

**MISIJA**

 Gimnazija teikia kokybišką išsilavinimą vykdydama ikimokyklinio, priešmokyklinio, pradinio, pagrindinio ir vidurinio ugdymo programas, bendradarbiauja su mokiniu ir jo šeima, padeda kiekvienam mokiniui siekti pažangos, ugdo atsakingą asmenybę, sugebančią prisitaikyti nuolat besikeičiančioje aplinkoje.

**VERTYBĖS:**

Pilietiškumas, tautiškumas ir demokratija.

Savigarba ir tolerancija.

Lyderystė ir kūrybiškumas.

PRIORITETAI:

1. Mokymo turinio, orientuoto į pasiekimus ir kompetencijas, įgyvendinimas.

2. Plėtoti lyderystės, bendravimo, bendradarbiavimo ir dalijimosi gerąja darbo patirtimi kultūrą.

|  |
| --- |
| 1 Prioritetas. **Mokymo turinio, orientuoto į pasiekimus ir kompetencijas, įgyvendinimas.** |
| 1.1. strateginis tikslas: **Sudaryti tinkamas ugdymo(si) sąlygas, orientuotas į pasiekimus ir kompetencijas.** |
| **1.1.1 uždavinys. Įgyvendinti atnaujintą ugdymo turinį (UTA).** |
| **Priemonės pavadinimas** | **Įgyvendinimo vertinimo kriterijai** | **Laikotarpis** | **Resursai** | **Atsakingi vykdytojai** |
| 1.1.1.1. Mokytojų, planuojant ir įgyvendinant atnaujintą ugdymo turinį, stiprinimas. | Atnaujintų bendrųjų ugdymo programų (BUP) nagrinėjimas metodinėse grupėse turinio ir kompetencijų raiškos aspektais; auga mokytojų, gerai ir labai gerai vertinančių Gimnazijoje teikiamą pagalbą UTA įgyvendinimo klausimais, skaičius. | 2025 | ŽI | Metodinių grupių pirmininkai |
| Pamokos stebėjimo protokolo pagal atnaujintas BUP kūrimas.  | 2025 | ŽI | Metodinė taryba |
| Dalijimasis gerąja pedagogine patirtimi: atvirų pamokų pagal atnaujintas BUP, pranešimų, metodinių konferencijų organizavimas; atvirų pamokų, pranešimų, kuriuose mokytojai dalysis patirtimi, skaičius didėja. | 2025-2027 | ŽI | Metodinė taryba |
| Ugdymo proceso, orientuoto į kompetencijų ugdymą, organizavimas, plėtojant įvairių lygmenų projektinę veiklą, ugdymą kitose erdvėse, integruotas pamokas, kitas edukacines veiklas ir pan.. Sistemingai, pagal iš anksto parengtą tvarkaraštį ir programą, vykdomos edukacinės dienos. Ne mažiau kaip 75 proc. mokytojų du kartus per mokslo metus veda pamokas įvairiose edukacinėse erdvėse.  | 2025-2027 | ŽI SBVB | Mokytojai |
| Skaitmeninių mokymo išteklių ir priemonių naudojimo ugdymo procese plėtra. Pamokų, kuriose tikslingai naudojamas skaitmeninis ugdymo turinys mokymosi pasiekimams gerinti, dalis didėja. | 2025-2027 | ŽI | Mokytojai |
| Palankių sąlygų mokytojų profesinėms kompetencijoms tobulinti sudarymas, atsižvelgiant į Gimnazijos planus ir tenkinant individualius poreikius. Mokytojų, gerai ir labai gerai vertinančių sąlygų profesiniam augimui ir tobulėjimui sudarymą Gimnazijoje, dalis kasmet didėja. Gimnazijos darbuotojų kvalifikacijos tobulinimas tikslingas, padedantis veiksmingai įgyvendinti ugdymo turinį. | 2025-2027 | ŽISBVB | Administracija  |
| Bendradarbiavimo su socialiniais partneriais plėtra, įgyvendinant atnaujintas BUP. Toliau vystomi bendri projektai, kasmet su partneriais organizuojama bent viena veikla. | 2025-2027 | ŽI | Administracija,mokytojai |
| Tinkamos komunikacijos Gimnazijos bendruomenėje apie atnaujinto ugdymo turinio įgyvendinimą užtikrinimas. Mokinių ir jų tėvų švietimas UTA, įtraukiojo ugdymo temomis. | 2025-2027 | ŽI | Direktorė, pavaduotojas ugdymui |
| Ugdymo priemonių poreikio nustatymas ir atnaujinimas. Mokytojų, gerai ir labai gerai vertinančių Gimnazijos pastangas aprūpinant ugdymo priemonėmis, dalis auga. | 2025-2027 | SBVB | Metodinė taryba |
| **1.1.2. uždavinys. Tobulinti šiuolaikinės pamokos organizavimą.** |
| 1.1.2.1. Pamokos / ugdomosios veiklos planavimas ir organizavimas. | Pamokų, kuriose vyrauja mokymosi paradigma, organizavimas. | 2025–2027 | ŽI | Mokytojai, direktoriaus pavaduotoja ugdymui |
| Diferencijavimas, individualizavimas. Kiekvienas mokinys patiria sėkmę, turi galimybę pasirinkti įvairaus sudėtingumo užduotis. | 2025–2027  | ŽISBVB | Direktorius, direktoriaus pavaduotoja ugdymui, metodinė taryba |
| Kolegialių pamokų, veiklų organizavimas, kai ugdymo turinys siejamas su dalykinių ir bendrųjų kompetencijų pritaikymu. Kasmet 20–25% mokytojų planuoja ir veda ugdomąsias veiklas kitose erdvėse. | 2025–2027  | ŽISBVB | Direktorius, direktoriaus pavaduotoja ugdymui, mokytojai, metodinė taryba |
| Mokytojai supažindinami su universalaus dizaino mokymuisi gairėmis.Pamokos planuojamos ir organizuojamos vadovaujantis UDM principais.Mokytojai įsivertina UDM principų taikymo naudą. | 2025–2027 | ŽISBVB | Metodinė taryba, mokytojai |
| **1.1.3. uždavinys. Pagalba mokiniams, turintiems skirtingus mokymosi poreikius.** |
| 1.1.3.1. Veikla, padedanti tenkinti individualius mokinių mokymosi poreikius, spręsti iškilusias mokymosi/elgesio problemas. | Specialiųjų ugdymo(si) poreikių turintiems mokiniams 100 proc. suteikiama reikalinga Gimnazijoje dirbančių specialistų pagalba.Mokiniams, turintiems mokymosi problemų, VGK parengia ir sėkmingai įgyvendina individualios pagalbos planus.Pagal poreikį ir galimybes įtraukiąjam ugdymui pritaikyta aplinka.Ne mažiau kaip 80 proc. mokytojų yra dalyvavę seminaruose apie įtraukiojo ugdymo organizavimą ir metodus. | 2025–2027 | ŽI | Dalykų mokytojai,klasių vadovai,VGK |
| 1.1.3.2. Aukštesnių gebėjimų turinčių mokinių identifikavimas ir skatinimas dalyvauti mokomųjų dalykų olimpiadose, konkursuose, viktorinose, varžybose. | Metodinės grupės sistemingai planuoja ir vykdo įvairias veiklas, skirtas aukštesnių gebėjimų mokinių poreikiams tenkinti.Ne mažiau kaip 10 proc. Gimnazijos mokinių kiekvienais metais dalyvauja olimpiadose, konkursuose, viktorinose, varžybose.Ne mažiau kaip 5 proc. dalyvavusių mokinių kiekvienais metais tampa laimėtojais. | 2025–2027 | ŽIrėmėjų lėšos  | Metodinė taryba, metodinės grupės |
| 1.1.3.3. Galimybė I–IVG klasių mokiniams rinktis profesinio mokymo modulius. | Sudaroma sutartis su Vilniaus agroekologijos mokymo centru dėl galimybės rinktis modulius Dieveniškių Simono Karczmaro amatų kieme.Mokinys, baigęs atskirą modulį, gaus įgytą kompetenciją patvirtinantį pažymėjimą. Įgytos kompetencijos jam leis užsiimti atitinkama veikla, o mokantis toliau pagal tos pačios kvalifikacijos programą įgytos kompetencijos galės būti įskaitomos, todėl sutrumpės mokymosi laikas. | 2025–2027 | ŽI | Direktorius |
| 1.1.3.4. STEAM pakraipos ugdymo proceso tobulinimas. | Nuolat tobulinimas /atnaujinamas/ papildomas STEAM pradinių klasių ir 5-6 klasių veiklų planas.Mokytojai ne rečiau nei kartą per metus kelia kvalifikaciją STEAM pakraipos ugdymo seminaruose. | 2025–2027 | ŽISBVB | Mokytojai, direktoriaus pavaduotoja ugdymui |
| **1.1.4. uždavinys. Siekti mokinių atsakomybės už savo mokymąsi ir asmeninę pažangą.** |
| 1.1.4.1. Savivaldaus mokymosi organizavimas. | Visų dalykų pamokose mokiniai išsikelia tikslus. Mokiniai kartu su mokytojais aptaria atsiskaitomųjų darbų, NMPP, PUPP, VBE rezultatus. Mokiniams sudaromos galimybės pasirinkti užduotis, jų atlikimo būdą, laiką, priemones. | 2025-2027 | ŽISBVB | Metodinė taryba, mokytojai, direktoriaus pavaduotojai ugdymui |
| 1.1.4.2. Mokinių pažangos ir pasiekimų vertinimo tvarkos tobulinimas. | Išsiaiškinti mokinių asmeninės pažangos gerinimo poreikiai. Parengtas naujas tvarkos aprašas, supažindinti visi mokiniai, akcentuojant atsakomybę už mokymąsi ir pasiekimus. | 2025-2027 | ŽI | Metodinė taryba, mokytojai, direktoriaus pavaduotoja ugdymui |
| 2 strateginis tikslas: **Saugios ir sveikos ugdymosi aplinkos, sudarančios sąlygas mokinio asmenybės augimui, kūrimas.**  |
| **1.2.1. uždavinys. Kurti sveiką ir psichologiškai saugią ugdymo(si) aplinką.** |
| 1.2.1.1. Nuoseklus prevencinių, socialinių -emocinių ugdymo programų vykdymas. | Veiklų, užtikrinančių klasės bendruomenės narių emocinę gerovę ir tolerantiškus tarpusavio santykius, organizavimas. | 2025-2027 | ŽI | Klasių auklėtojai |
| Socialinių ir emocinių kompetencijų ugdymo užsiėmimai. | 2025-2027 | ŽI | Pagalbos mokiniui specialistai |
| Sveikos gyvensenos veiklų bei žalingų įpročių, patyčių ir smurto prevencijos bei intervencijos, lytinio švietimo veiklų organizavimas. | 2025-2027 | ŽI | Klasių vadovai, pagalbos mokiniui specialistai, gyvenimo įgūdžių ugdymo mokytojas |
| Užsiėmimų, skirtų pedagogų emociniam intelektui stiprinti bei emocinei sveikatai gerinti, organizavimas. | 2025-2027 | ŽI SBVB | Direktorius  |
| Pedagogų bendruomenės sutelktumo edukacinių užsiėmimų organizavimas ir kitų motyvavimo priemonių įgyvendinimas. | 2025-2027 | ŽISBVB | Direktorius |
| 1.2.1.2. Sistemingi mokinių ir mokytojų savijautos tyrimai. | Sisteminga tyrimų analizė, nustatomi mokyklos mikroklimato privalumai ir trūkumai, pateikiamos rekomendacijos. Iki 70% mokyklos mokinių ir mokytojų dalyvaus tyrimuose. | 2025-2027 | ŽI | VGK nariai, klasių vadovai |
| **2.Prioritetas. Plėtoti lyderystės, bendravimo, bendradarbiavimo ir dalijimosi gerąja darbo patirtimi kultūrą.** |
| 2.1.Strateginis tikslas: **Bendradarbiavimu, įsipareigojimais ir atsakomybe grindžiamos bendruomenės kūrimas.** |
| **2.1.1. Uždavinys. Stiprinti bendruomenės narių bendrystę, dialogą, mokymąsi vieniems iš kitų ir sutelktumą.** |
| 2.1.1.1. Bendrystės stiprinimas, bendrų veiklų, kuriose dalyvauja mokytojai, mokiniai, tėvai, organizavimas. | Per metus organizuojama bent 1 veikla bendruomenei (žygiai, protmūšiai, akcijos, varžybos, šventės), kuriose dalyvauja 70 % mokytojų, 80 % mokinių, 10 % tėvų. | 2025-2027 | ŽI | Metodinė taryba, klasių vadovai, mokytojai |
| 2.1.1.2. Skatinti pasidalytąją lyderystę, mokytojų bendradarbiavimą ir kolegialumą. | Gimnazijoje įdiegta demokratiška vidaus valdymo struktūra, skatinanti tvarią bei pasidalytąją lyderystę, aktyviai veikia savivaldos institucijos, bendruomenės nariai dalyvauja darbo grupių veikloje, metodinė taryba siekia nuolatinio mokytojų profesinės kompetencijos augimo ir švietimo proceso veiksmingumo užtikrinimo. | 2025-2027 | ŽI | Metodinė taryba, klasių vadovai, mokytojai |
| 2.1.1.3. Tėvų dalyvavimo Gimnazijos gyvenime aktyvinimas. | Tėvai įsitraukia į profesinį informavimą ir veiklinimą, kasmet organizuojami 1–3 renginiai, kuriuose profesiją, karjeros kelią pristato mokinių tėvai.Organizuojami netradiciniai tėvų susirinkimai. | 2025-2027 | ŽI | Direktorius, direktoriaus pavaduotoja ugdymui, klasių vadovai |
| 2.1.1.4. Bendruomenės diskusijos dėl vertybių, susitarimų laikymosi Gimnazijoje. | Organizuojamos per metus 2–3 priimtų tvarkų, taisyklių refleksijos klasėse, įtraukiant tėvus, mokytojus. | 2025-2027 | ŽI | Direktorius, direktoriaus pavaduotoja ugdymui, klasių vadovai |
| **2.1.2. Uždavinys. Kurti ir plėtoti Gimnazijos bendruomenę telkiančias tradicijas, skatinti savanorystę.** |
| 2.1.2.1. Tradicinių Gimnazijos švenčių puoselėjimas. Valstybinių švenčių minėjimas. | Mokiniai dalyvauja tradiciniuose Gimnazijos renginiuose, valstybinių švenčių minėjimuose. Ugdomas tapatumo ir pilietiškumo jausmas.Mokiniai gerbia valstybės simbolius, suvokia istorijos reikšmę, pareigos valstybei ir visuomenei svarbą. | 2025-2027 | ŽI | Administracija  |
| 2.1.2.2. Mokinių savanorystės skatinimas Gimnazijoje. | Kuriamos savanoriškos veiklos tradicijos. Per metus Gimnazijoje suorganizuojamos bent 2 veiklos, suteikiančios mokiniams galimybę savanoriauti ir bent vienas savanorystės sklaidos renginys. Plečiamas socialinių veiklų pasirinkimas. | 2025-2027 | ŽI | Administracija, mokytojai |
| 2.1.2.3. Prevencinių renginių organizavimas. | Prevencinių renginių smurto, patyčių, žalingų įpročių (alkoholio, psichotropinių medžiagų vartojimo, rūkymo) tematika organizavimas.Sistemingai atliekami mokinių poreikių tyrimai, rengiamos apklausos dėl prevencinių renginių formų įgyvendinimo, tikslingai suplanuotos veiklos, orientuotos į mokinio asmenybės ūgtį. | 2025-2027 | ŽISB | Pagalbos specialistai, klasių vadovai |
| **2.1.3. Uždavinys. Siekti mokinių lyderystės.** |
| 2.1.3.1. GimnazijosMokinių tarybos veiklų aktyvinimas. | Organizuojami bent vieni lyderystės mokymai Mokinių tarybos nariams. | 2025-2027 | SBVBSB  | Administracija |
| Mokinių tarybos nariai teikia siūlymų ir inicijuoja pokyčius Gimnazijoje. | 2025-2027 | ŽI | Mokinių tarybos nariai |
| Kasmet pateikiami 1–2 siūlymai Gimnazijos edukacinių erdvių, kultūros ir tradicijų tobulinimui. | 2025-2027 | SBVBSB | Mokinių tarybos nariai |
| 2.1.3.2. Susitarimų kultūros stiprinimas klasės gyvenime. | Pasidalytosios lyderystės ugdymas klasėje: aktyvių, kūrybingų, atsakingų mokinių telkimas. Klasės lyderių įtraukimas į klasės, mokyklos veiklos planų rengimą, susitarimų dėl elgesio, lankomumo kūrimą. Kasmet 3–5 % klasių mokinių įsitraukia į savanoriškas veiklas. | 2025-2027 | ŽI | Klasių vadovai, direktoriaus pavaduotoja ugdymui |

Finansavimo šaltiniai: Savivaldybės biudžetas SB ; Valstybės biudžeto specialiosios tikslinės dotacijos lėšos SBVB; Paramos, privačių investuotojų lėšos PR; Žmogiškieji ištekliai ŽI.

**PLANO VYKDYMO STEBĖSENOS SISTEMA**

**Strateginio planavimo grupę sudaro:**

Pirmininkas – Gimnazijos direktorius.

Nariai: mokytojai, administracijos nariai.

**Strateginio plano stebėsenos grupę sudaro:**

Pirmininkas – Gimnazijos tarybos pirmininkas.

Nariai: Gimnazijos tarybos nariai.

**Plano įgyvendinimo stebėsenos procesas.**

Strateginio įstaigos plano stebėsena atliekama viso proceso metu ir visais lygiais.

Strateginio planavimo grupė pristato stebėsenos rezultatus Gimnazijos bendruomenei. Tokiu būdu visuomenė turi galimybę stebėti ir vertinti kaip įgyvendinami strateginiai tikslai ir teikti siūlymus bei pageidavimus.

Gimnazijos direktorius stebi ir įvertina, ar Gimnazija įgyvendina strateginius tikslus ir programas, ar darbuotojai įvykdė pavestus uždavinius, ar vykdomų programų priemonės yra efektyvios ir atitinkamai patikslina strateginius veiklos planus.

 Gimnazijos buhalteris stebi ir analizuoja, ar tinkamai planuojamos ir naudojamos biudžeto lėšos.

Gimnazijos taryba stebi ir analizuoja, ar tinkamai vykdomos programų priemonės, planuojamos ir naudojamos biudžeto lėšos.

 **Pagrindinių planinių rodiklių apskaita ir analizė.**

Strateginio plano stebėsenos grupė posėdžiauja kartą per metus. Rugpjūčio mėnesį vyksta praeitų metų veiklos ataskaitos analizė, kuri pateikiama Gimnazijos bendruomenei visuotiniame bendruomenės susirinkime. Analizės duomenys fiksuojami Gimnazijos tarybos protokoluose.

**Plano koregavimas ir pratęsimas.**

Strateginio planavimo grupė kiekvienų metų birželio-rugpjūčio mėn. koreguoja pagal poreikį įstaigos strateginį planą.

\_\_\_\_\_\_\_\_\_\_\_\_\_\_\_\_

PRITARTA

Šalčininkų r. Dieveniškių ,,Ryto“ gimnazijos

Gimnazijos tarybos 2024 m. gruodžio 13 d.

posėdžio Nr.V2-04 nutarimu